نیلی خاقان اؤلدوکدن سوْنرا٬ اوْغلو چۇلوْ خاقان غربی گؤی‌تۆرکلرین خاقانی اوْلدو. عئینی زاماندا اؤلکه‌نین ان غربده اوْلان بؤلوملرینده ده عمی‌سی شئکو خاقانلیق ایدّیعاسینا باشلادی. چۇلوْ خاقان بیر یاندان شیدّتلی ایشلر ایله تؤلؤس‌لری اؤزوندن سوْیودورکن٬ بیر یاندان دا چین حؤکومتینه یاخینلاشیردی. ۶۰۵ ایلینده تؤلؤس ائل‌لریندن بیر چوْخونا آنی هۆجۇم ائده‌رک وارلارینی تالادی. سیر-تاردۇش بوْیونون اوْردو باشچی‌لارینی دا اؤلدورتدو. بئله‌جه تؤلؤسلر هامیسی بیردن آیاغا قالخدیلار؛ سوْنوجدا چۇلوْ ۶۱۱ ایلینده چینه قاچدی.